ועדת העבודה, הרווחה והבריאות, כנסת 15, פרוטוקול מספר 208, 2000-10-30 11:30

דוד טל: אני מתכבד לפתוח את ישיבת הוועדה.

דוד טל: הנושא שעל סדר היום: תקנות דמי מחלה (כללים בדבר היעדרות עובד עקב הריון ולידה של בת זוג), התשס"א-2000.

דוד טל: עורך דין מיכאל אטלן, בבקשה.

מיכאל אטלן: החוק מחייב אותנו להתקין את התקנות האלה.

מיכאל אטלן: החוק קובע שעובד זכאי לזקוף עד שבעה ימים בשנה בשל היעדרות .

דוד טל: סליחה, יש למישהו השגות לגבי התקנות הללו?

דפנה גוטנברג-אבני: שמי דפנה גוטנברג-אבני, עורכת דין ואני נציגת נציבות שירות המדינה.

דפנה גוטנברג-אבני: לדעתנו, התקנות, בניסוחן הנוכחי, יכולות ליצור מצב מאוד מסורבל שאותם בני זוג לא יוכלו לממש את הזכות הזו או כמו בהרבה מקרים ובצורות שונות, לגבי ימי מחלה, פשוט לא שמים לב - - -

דוד טל: האם גברתי מדברת על הניסוח?

דפנה גוטנברג-אבני: לא רק ניסוח.

דפנה גוטנברג-אבני: ברצוני לשאול את משרד העבודה, האם לא עדיף שהתקנות ידברו על בדיקות מסויימות, או על כל דבר אחר שאין בו אשפוז, מכיוון שכמעט כל טיפול הוא טיפול חודרני להצלת העובר.

דפנה גוטנברג-אבני: בדרך כלל הדברים שהם באמת מסוכנים כרוכים באשפוז.

דפנה גוטנברג-אבני: החשש שלי הוא שאם רופא לא יסכים, העובד יימנע מלקבל את הזכות - - -

דוד טל: באשר על כן, מה את מציעה?

דוד טל: דפנה גוטנברג-אבני:

גלי עציון: אני חושבת שיותר קל לקבל אישור מרופא שיכתוב שיש בזה סיכון מאשר לסגור את זה ברשימה סגורה, כי אז אם תהיה עוד איזה בדיקה יצטרכו להתקין תקנות מחדש בשביל להכניס את הבדיקה הנוספת.

דפנה גוטנברג-אבני: בדרך כלל יודעים איזה בדיקות עוברים במהלך ההריון.

דפנה גוטנברג-אבני: אבל אם זה משהו מסוכן, כמעט תמיד מדובר באשפוז.

דפנה גוטנברג-אבני: אני חוששת שפרקטית יהיה קשה להפעיל את זה, כי אחד מהשניים: או שאף אחד לא ישים לב לאישורים שנותנים.

דפנה גוטנברג-אבני: למשל, מנהל כוח אדם, בוודאי לא מצפים ממנו - - -

דוד טל: תודה לך.

דוד טל: אני מוכרח לומר שאני משתכנע מדבריה של עורכת הדין גלי עציון.

דוד טל: אני חושב שכפי שזה מובא זה יכול בהחלט לספק.

נסים זאב: כן.

מיכאל אטלן: יש את זה בחוק אחר שלא קשור להריון.

מיכאל אטלן: החוק הזה כבר חוקק ואנחנו בשלב התקנות, ובתקנות אין אפשרות להרחיב מעבר למה שקובע החוק.

דוד טל: עורך דין אטלן צודק, אי-אפשר לפרוץ את מסגרת החוק.

דליה זאדה: שמי דליה זאדה, אני נציגת המחלקה לאשה העובדת בהסתדרות הכללית החדשה.

דליה זאדה: אני רוצה לומר שלפי מחקר ומעקב שנעשה על ידינו במקומות עבודה, ראינו שבזמן ההריון, ובמיוחד בשלושת החודשים הראשונים שלאחר הלידה, הרבה מאוד גברים נעדרים ממקום עבודתם ולוקחים ימי חופשה על חשבונם או על חשבון ימי העבודה להם.

דוד טל: מה גברתי רוצה להציע?

דליה זאדה: שאם בת הזוג זקוקה לעזרה שתהיה לגבר אפשרות לקחת את ימי המחלה כדי שיוכל לתמוך בה, ולהחליף את הסעיף הזה.

מיכאל הילב: אני מבקש להוסיף שאם העובד יודע שהוא יצטרך להיעדר מהעבודה שיודיע ויביא את האישור מראש.

דוד טל: עורך דין אטלן, יש לכם התנגדות?

מיכאל אטלן: כן, כי בחלק מהמקרים ידעו מראש, אבל בחלק מהמקרים לא ידעו מראש.

מיכאל אטלן: אגב, מאוד השתדלתי ללכת במסגרת כל התקנות מהסוג הזה.

דוד טל: אומרת לי מנהלת הוועדה שאולי ניתן להוסיף את המלים: במידת האפשר.

גלי עציון: אני חושבת שזה לא רצוי בגלל שאז נתחיל להתדיין על זה.

גלי עציון: כל הרעיון פה הוא לעודד גברים להשתתף בתהליך, ואם נכתוב:

גלי עציון: במידת האפשר, אז יתחילו להתווכח עם כל גבר שיבקש זאת, אם זה אפשרי או לא אפשרי, ידעת על זה שעה מראש, ידעת על זה שעתיים מראש.

גלי עציון: לא כדאי להוסיף את זה.

עמיחי כץ: אני מציע שכן תהיה רשימה סגורה של בדיקות שתעודכן מפעם לפעם.

עמיחי כץ: מן הסתם יש רשימה כזאת שאין בה הרבה חידושים ואם יהיו חידושים אפשר לעדכן אותה, זה גם יחסוך את אישור הרופא.

דוד טל: תודה רבה עמיחי, זה בלתי אפשרי.

גלי עציון: עם נסיון של שלושה ילדים, אני רוצה לומר שזה משתנה מילד לילד.

עמיחי כץ: דבר נוסף, הצעתי לעורך דין אטלן תיקון לגבי סעיף 4 (2) לתקנות, והוא קיבל אותו.

דוד טל: מה התיקון?

דוד טל: בסדר גמור.

דוד טל: אם כן, הוועדה מאשרת את תקנות דמי מחלה (כללים בדבר היעדרות עובד עקב הריון ולידה של בת זוג), התשס"א-2000.